PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

___________________________________________________________________________________________________________

Prienų rajono savivaldybės tarybai

SPRENDIMO „DĖL PRITARIMO PAPILDOMIEMS SUSITARIMAMS“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Pritarti sprendimo projekte nurodytiems papildomiems susitarimams.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos vietos savivaldos įstatymo 63 straipsnio 1 dalimi, kuri nustato, kad savivaldybių turto sandara ir įsigijimo būdai, šio turto valdymo, naudojimo ir disponavimo juo tvarka nustatyta Konstitucijoje, įstatymuose, Vyriausybės nutarimuose ir savivaldybių tarybų sprendimuose.

Laukiami rezultatai:

Priėmus sprendimą bus įgyvendintos 2014 m. lapkričio 26 d. Komisijos Reglamento (ES) Nr. 1321/2014 „Dėl orlaivių nepertraukiamojo tinkamumo skraidyti ir aviacijos produktų, dalių bei prietaisų tinkamumo naudoti ir šias užduotis atliekančių organizacijų bei darbuotojų patvirtinimo“ ir viešosios įstaigos Transporto kompetencijų agentūros direktoriaus 2021 m. birželio 18 d. įsakymo Nr. 2-85 „Dėl Civilinių orlaivių tinkamumo skraidyti pažymėjimų ir tinkamumo skraidyti periodinės patikros pažymėjimų išdavimo tvarkos aprašo patvirtinimo“ nuostatos.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai.

Prienų rajono savivaldybės taryba 2022 metais perdavė Prienų rajono savivaldybei nuosavybės teise priklausantį nekilnojamąjį turtą – orlaivius: Kauno aeroklubui, Lietuvos sklandymo sporto federacijai, Kauno apskrities aviacijos sklandymo klubui, Kauno parašiutininkų klubui (toliau – Klubai). Su Klubais pasirašytų panaudos sutarčių 8.3 punktuose yra nustatyta, kad Panaudos gavėjas privalo griežtai laikytis šiam turtui keliamų priešgaisrinės saugos, sandėliavimo, sanitarinių ir techninių taisyklių, tačiau nėra nuostatų, kurios leistų Savivaldybei kaip Panaudos davėjai savalaikiai gauti informaciją, ar perduoti orlaiviai atitinka teisės aktų reikalavimus. Savivaldybė nėra orlaivių naudotoja, tačiau orlaivio, kuris neturi galiojančio tinkamumo skraidyti pažymėjimo, o skrydžio metu ir Skraidymo aparatų valdytojų civilinės atsakomybės draudimo, padarytos žalos atlyginimo gali būti reikalaujama iš Savivaldybės (orlaivių savininkės). Atsižvelgiant į tai, siūloma pasirašyti su Klubais papildomus susitarimus, kad jie kaip orlaivių naudotojai būtų atsakingi už orlaivio tinkamumą skraidyti, apdraudimą skrydžio metu ir susitarime nurodytų dokumentų savalaikį pateikimą Savivaldybei.

Lyginamasis variantas:

Nėra.

Skyriaus vedėjas	Tomas Žvirblys

Džiuljeta Čepeliauskienė, tel. (8 319) 61 173, el. p. dziuljeta.cepeliauskiene@prienai.lt